Grupu folclóricu Blimea

El Grupu Folclóricu Blimea ye una agrupación cultural orixinaria de Blimea.

 Historia 
Entamó la so trayeutoria nel añu 1958http://texois.blogspot.com.es/2008/07/aniversario-grupo-folclrico-blimea.htmlhttps://www.europapress.es/asturias/noticia-municipio-acoge-fin-semana-musical-20140118125443.html en Blimea, Asturies. El so llabor centróse siempre na recuperación y conservación de los bailles, cantares y sones asturianos, sorrayando l'allegría carauterística del pueblu asturianu.

Pa dar too esto a conocer llevaron a cabu muestres, esposiciones, concentraciones, concursos y varies actividaes más que siguen faciendo anguaño.

Nes sos actuaciones traten d'implicar a la xente que tienen al so alredor, procurando que los espectadores pasen de ser simples observadores a convirtise en participantes activos del folclor asturianu. Esto, cuando se consigue, ye una esperiencia que-yos resulta especialmente prestosa, faciendo que'l gustu polo asturiano dientro'l grupu se renueve actuación tres actuación.

Nel repertoriu'l grupu inclúyense dances, xotes, llixeros y muñeires d'estremaes fasteres d'Asturies, predominando pieces de la zona central, contando tamién con polques, pasudobles, bailles-xuegu, y un bayurosu repertoriu de cancios y romances acompañaos cola pandereta, panderu, gaita, cordión y bandurria.

 Referencies 

 Enllaces esternos 

 Canal en YouTube del G. F. Blimea

Categoría:Grupos de música d'Asturies
Categoría:Samartín del Rei Aurelio